Forslag til RÅDETS AFGØRELSE establishing the position to be taken by the European Union within the International Grains Council with respect to the extension of the Grains Trade Convention 1995 /* COM/2012/0779 final - 2012/0362 (NLE) */





BEGRUNDELSE 1. Konventionen om kornhandel af 1995 (herefter "konventionen") blev indgået af EF ved Rådets afgørelse 96/88/EF[1] indtil den 30. juni 1998 og er siden da blevet forlænget regelmæssigt. Den blev senest forlænget ved en beslutning truffet af Det Internationale Kornråd i juni 2011 og gælder indtil den 30. juni 2013. 2. Det er i EU's interesse, at konventionen forlænges med yderligere to år. 3. Forlængelsen af konventionen indebærer, at EU's bidrag til det administrative budget for Det Internationale Kornråd, der omfatter både konventionen om kornhandel af 1995 og konventionen om fødevarehjælp af 1999, også forlænges. Bidraget er opført under post 05 06 01 i EU's budget (Internationale aftaler på landbrugsområdet). 4. Formålet med dette forslag er at indhente Rådets bemyndigelse til, at Kommissionen på EU's vegne i Det Internationale Kornråd stemmer for, at konventionen om kornhandel forlænges indtil den 30. juni 2015. 2012/0362 (NLE) Forslag til RÅDETS AFGØRELSE om fastsættelse af den holdning, Den Europæiske Union skal indtage i Det Internationale Kornråd for så vidt angår forlængelsen af konventionen om kornhandel af 1995 RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 207 sammenholdt med artikel 218, stk. 9, under henvisning til forslag fra Kommissionen og ud fra følgende betragtninger: (1) Konventionen om kornhandel af 1995 blev indgået af EF ved Rådets afgørelse 96/88/EF[2] og er siden da med regelmæssige mellemrum blevet forlænget for yderligere to år ad gangen. Konventionen blev senest forlænget ved en beslutning truffet af Det Internationale Kornråd i juni 2011 og gælder indtil den 30. juni 2013. Det er i Unionens interesse, at den forlænges igen. Kommissionen, der repræsenterer EU i konventionen om kornhandel, bør derfor bemyndiges til at stemme for en sådan forlængelse — VEDTAGET DENNE AFGØRELSE: Artikel 1 Den holdning, som Unionen skal indtage i Det Internationale Kornråd, vil være at stemme for, at konventionen om kornhandel af 1995 forlænges for endnu en periode på op til to år. Kommissionen bemyndiges herved til at give udtryk for denne holdning i Det Internationale Kornråd. Artikel 2 Denne afgørelse træder i kraft på dagen for vedtagelsen. Udfærdiget i Bruxelles, den […]. På Rådets vegne Formand FINANSIERINGSOVERSIGT TIL FORSLAGET Politikområde: Landbrug og udvikling af landdistrikter Aktivitet: Internationale aspekter af politikområdet landbrug og udvikling af landdistrikter Titel: Forlængelse af konventionen om kornhandel af 1995 1. BUDGETPOST (NUMMER OG BETEGNELSE) Område 4 – EU som global partner 05 06 01: Internationale aftaler på landbrugsområdet 2. SAMLEDE TAL 2.1. Samlet rammebevilling (aktionsbevillinger): 0,833 mio. EUR 2.2. Gennemførelsesperiode: 1.7.2013 til 30.6.2015 2.3. Samlet flerårigt skøn over udgifterne (mio. EUR), med forbehold af budgetmyndighedens godkendelse af budgettet for 2014 og 2015 || 2013/14 || 2014/15 || I alt Forpligtelser || 0,406 || 0,427 || 0,833 Betalinger || 0,406 || 0,427 || 0,833 2.4. Forenelighed med den finansielle programmering og de finansielle overslag X Forslaget er foreneligt med den gældende finansielle programmering 2.5. Virkninger for budgettets indtægtsside X Ingen (vedrører tekniske aspekter ved en foranstaltnings gennemførelse) 3. BUDGETSPECIFIKATIONER Udgifternes art || Nye || EFTA-deltagelse || Ansøgerlandenes deltagelse || Udgiftsområde i de finansielle overslag Oblig. || Opdelte || NEJ || NEJ || NEJ || 4 – EU som global partner 4. RETSGRUNDLAG Artikel 207 sammenholdt med artikel 218, stk. 9, i traktaten (TEUF). 5. BESKRIVELSE OG BEGRUNDELSE 5.1. Behov for EU-foranstaltninger EU bør på grund af sin økonomiske betydning, især i landbrugssektoren, deltage i de internationale aftaler på landbrugsområdet, så det kan følge udviklingen på verdensplan og forsvare sine interesser med hensyn til de pågældende produkter. EU's medlemsbidrag til Det Internationale Kornråd (IGC) gør det muligt at nå de mål, der er opstillet for de internationale aftaler. IGC, der er ansvarlig for forvaltningen af konventionen om kornhandel af 1995 og konventionen om fødevarehjælp af 1999, arbejder på at opfylde aftalernes målsætninger, herunder internationalt samarbejde, udveksling af statistiske oplysninger, markedsprognoser osv., og hvad angår konventionen om fødevarehjælp at yde garanti for, at udviklingslandene er sikret en mindstemængde af fødevarehjælp fra EU. Det er derfor i EU’s interesse at være part i konventionerne. Medlemsbidraget fastlægges på årsbasis og skal erlægges, så længe EU er part i konventionerne. Hvis EU på egen hånd skulle udføre de samme opgaver, som IGC udfører, er det klart, at de samlede udgifter ville være meget større end udgifterne til medlemsbidraget. 5.2. Indsatsområder og nærmere bestemmelser for budgetbevillingerne EU betaler medlemsbidraget til IGC på årsbasis. De årlige bidrag betales, så længe EU er tilsluttet konventionerne. Europa-kommissionen deltager fuldt ud i IGC's aktiviteter og drager fuld fordel af medlemskabet. 6. FINANSIELLE VIRKNINGER 6.1. Samlede finansielle virkninger for aktionsbevillingerne Forpligtelser (3 decimaler): 0,833 mio. EUR for to år: 0,406 mio. EUR for 2013/14 og 0,427 mio. EUR for 2014/15. 6.2. Beregning Udgifterne til anvendelsen af de to konventioner dækkes af de årlige bidrag fra alle medlemmer af konventionen om kornhandel. Medlemsbidraget for det enkelte medlemsland fastsættes i forhold til det antal stemmer, som det pågældende medlem har fået tildelt, og i forhold til dets betydning på det internationale marked. Konventionen om kornhandel råder over i alt 2 000 stemmer, hvoraf Den Europæiske Union anslås at have 380 i 2013/14 og 2014/15. De anslåede udgifter pr. stemme for 2013/14 er på 1,070 EUR, hvilket svarer til et EU-bidrag på 0,406 mio. EUR. Under hensyn til justeringen af udgifterne pr. stemme forventes EU-bidraget for 2014/15 at beløbe sig til 0,427 mio. EUR. I beløbene er allerede medregnet en sikkerhedsmargen på 10 % (vekselkurser, uventede organisationsændringer osv.). Der er lagt en vekselkurs på 1,25 EUR = 1 GBP til grund for beregningerne. 7. VIRKNINGER FOR PERSONALERESSOURCER OG ADMINISTRATIONSUDGIFTER 7.1. Personalemæssige virkninger Stillingstyper || Medarbejdere, der skal forvalte foranstaltningen med de eksisterende ressourcer || I alt || Opgavebeskrivelse Faste stillinger || Midlertidige stillinger || Tjenestemænd eller midlertidigt ansatte || A B C || 0,2 0,1 – || – – – || 0,2 0,1 – || Forberedelse til deltagelse i og opfølgning af møder i IGC Andre personaleressourcer || – || – || – || I alt || 0,3 || – || 0,3 || 7.2. Samlede finansielle virkninger af personaleforbruget Arten af personaleressourcer || Beløb i EUR || Beregningsmetode Tjenestemænd Midlertidigt ansatte || 36 600 || 0,3 x 122 000 Andre personaleressourcer || || I alt || 36 600 || 8. RESULTATOPFØLGNING OG EVALUERING 8.1. Resultatopfølgningssystem Kommissionens tjenestegrene deltager fuldt ud i IGC’s møder (administrative udvalg, Kornråd), der er organisationens besluttende organer og ansvarlige for fastlæggelsen af budgetbidragene. Rapporter om disse møder og de afgørelser, der træffes på møderne, offentliggøres, og medlemmerne har fri adgang til dem. 9. FORHOLDSREGLER MOD SVIG Anvendelsen af og kontrollen med EU-bidragene efterprøves efter de regler, der er fastsat i IGC. Retsgrundlaget for denne internationale organisation indeholder særlige revisions- og kontrolregler. Organisationens regnskaber påtegnes af en uafhængig ekstern revisor. Påtegningen forelægges for det ansvarlige organ i IGC med henblik på godkendelse og efterfølgende offentliggørelse. [1] EFT L 21 af 27.1.1996, s. 47. [2] EFT L 21 af 27.1.1996, s. 47.